नालियों की सफाई नहीं होने से पनप रहे मच्छर
बाराद्वार | इन दिनों नगर में मच्छरों का आतंक बढ़ गया है, बजबजाती नालियों की सफाई नहीं होने से मच्छर पनप रहे हैं। जिससे मलेरिया की भी संभावना बढऩे लगी है। मच्छरों की परेशानी से निदान के लिए न स्वास्थ्य विभाग कुछ करता है न ही स्थानीय प्रशासन कुछ कर रहा हैं।
पहले डीटीटी पावडर एवं फिनाइल का छिड़काव कभी कभी होता था, लेकिन अब वो भी नहीं हो पा रहा है। मच्छरों से बचने के लिए मच्छर क्वाइल, लिक्विड, मच्छर मार रेकेट का उपयोग कर रहे हैं, लेकिन कुछ दवाइयां एवं मच्छर क्वाइल लोगो को सहन नहीं होती एवं कही न कही स्वास्थ्य पर भी प्रतिकूल प्रभाव पड़ता है। अंचल के लोग इस समय मच्छर परेशान हैं, शाम होते ही मच्छर हमला करना शुरू कर देते हैं। नगर में नालियों का निर्माण जिस ढंग से हुआ है उससे पानी बहकर बाहर नहीं जा पाता, वहीं सफाई नहीं होने से पन्नी आदि सब नालियों को जाम कर देते हैं। घरों से निकला गंदा पानी व कचरा भी नालियों में ही छोड़ देते हैं जिसके कारण मच्छर अधिक पनप रहे हैं।
नगर पंचायत द्वारा भी नगर में बजबजाती नालियों की साफ सफाई नहीं कराई जा रही है, अधिकतर वार्डों में नालियां बजबजा रही है एवं गंदगी भी पसरी हुई है। न तो समय पर डीडीटी पावडर एवं फिनाइल का छिड़काव हो रहा है।
hin_Deva hin_Deva hin_Deva hin_Deva